'ANC het vroue in die steek gelaat' | Maroela Media
Bathabile Dlamini en die ANC-vroueliga tydens die nasionale konferensie (Foto: ANA)
Dlamini het gesê patriargie het "weereens sy lelike kop uitgesteek" in die ANC, ná Ramaphosa Maandag as president van die ANC verkies is.
"Ons is teleurgesteld. Ons het 'n goeie stryd gestry. Dit was 'n geskiedkundige oomblik vir vroue in die ANC. Ons het 'n vroulike presidensiële kandidaat op die stembrief gehad. Ons gesamentlike doel moet wees om patriargie en seksisme uit te roei," het sy aan verslaggewers gesê tydens 'n perskonferensie by Nasrec, Johannesburg.
Die vroueliga het Dlamini-Zuma ondersteun. Sy het ook steun ontvang van die jeugliga en MK-veteraanvereniging (MKMVA).
Lindiwe Sisulu, wat die verkiesing teen David Mabuza verloor het vir die pos van adjunkpresident van die ANC, het egter nie Dlamini of die vroueliga se steun gehad nie.
Tokozile Xasa, woordvoerder vir die vroueliga, het gesê niemand sal uit die vroueliga bedank ná die versuim om 'n vrou as president van die ANC aan te stel nie. "Ons sal nie bedank nie. Ons is teleurgesteld oor die uitslag, maar ons sal nie bedank nie. Ons beweeg nou vorentoe en sal seker maak dat ons struktuur bly groei," het sy gesê.
Die persone wat ingekom het is deur kiesers daarin gestem. Waarom nou kla oor te min vroue? Dit is duidelik hulle wil nie vroue daarin hê nie. Hierdie vroue wil al hoe meer die plek van die man vat so wees dan mans genoeg om die 'verloor ' ook te vat!
Ag man word groot. Dit gaan nie oor geslag. Wie boesem die meeste vertroue in? Julle se altyd " die mense het gepraat". Wel nou het hulle gepraat.
Jou comrade sussie het dit toe nie gemaak nie, maak vrede daarmee, gaan drink maar iets vir die senuwees.
Dit is duidelik dat die kongres slagspreuk: "Unity" ontbloot word as lippediens. Hierdeur, asook die onenigheid oor die stemmery vir SG. Weet hierdie mense self wat hulle wil hê? Dit lyk vir my na dieselfde deurmekaarspul. Die sake ter tafel verskil net, die afkop hoender hardloop bly dieselfde.
Geval van brood aan beide kante? Hoekom het die klakouse nie vir die "vrou" gestem in die VP verkiesing nie? Miskien omdat dit nie indieselfde faksie is nie? Is "non sexualism" en " gender equality" ran net van toepassing as dit by Adam kom? Of is sekeres "More equal than others"? Maar nou ja, die ANC se gedoentes laat my koud en met 'n kopseer.